Der er stor forskel på hvor høje beståelses-procenterne er blandt de nordjyske kørerlærer

Fra 1. januar 2008 kan man på politiets hjemmeside se hvor mange elever der består køreprøven hos hver enkelt køreskole. Nordjysk Køreskole i Aalborg er en af de skoler som har den laveste beståelsesprocent. Under halvdelen af skolens elever består køreprøven. Indehaver af Nordjysk Køreskole Poul-Erik Kjeldsen mener den nye statistik er misvisende. - Statistikken tager ikke højde for hvis du har en del elever med anden etnisk baggrund som måske ikke består første eller anden gang de er til køreprøve. Består de måske først fjerde gang er det med til at give en dårlig statistik, siger han til TV2/NORD. Han foreslår at der i stedet for laves to statistikker. En med elever der har en tolk med til køreprøven, og en anden for elever der ikke har brug for tolk til køreprøven. Dette forslag afvises dog af kørelærer Henrich Nielsen fra Aalborg. - Det er den sædvanlige klagesang, vi har også elever med en anden etnisk baggrund end dansk men vi bruger mere tid på dem og derfor dumper de ikke, fortæller han til TV2/NORD. Hans køreskole har en beståelsesprocent på næsten 88%. Man finder de enkelte køreskoler beståelsesprocenter på politiets hjemmeside http://www.politi.dk/